										ANEXĂ
								Proiectul de hotărâre nr._____/2026

Regulament pentru acordarea
Titlului de ,,Cetățean de Onoare al comunei Tinca”


Capitolul I- Dispoziții generale
Art. 1 – Titlul de ,,Cetățean de onoare al comunei Tinca” se acordă, după caz, din ințiativa:
a) Primarului comunei Tinca;
b) consilierilor locali;
c) organisme sau instituții publice sau private, cu condiția preluării propunerii, ca inițiativă, de către persoanele enumerate la li. a) – b) din prezentul articol;
d) cetățenii cu drept de vot ai comunei Tinca, cu respectarea prevederilor art. 247 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Art. 2 – Acordarea Titlului nu este condiționată de:
a) cetățenie;
b) naționalitate;
c) vârstă;
d) domiciliu;
e) sex;
f) religie;
g) apartenență politică.

Art. 3 – Titlul se acordă în timpul vieții sau post mortem.

Art. 4 – Titlul are următoarele caracteristici:
a) este personal;
b) este netransmisibil;
c) este un drept al titularului;
d) are valabilitate nedeterminată;
e) conferă drepturi și îndatoriri titularului, stipulate în prezentul Regulament.

Capitolul II –Criterii și condiții de acordare

Art. 5 – Sunt îndreptățite să fie propuse pentru acordarea acestei distincții, categoriile de personalități care se găsesc în una din situațiile următoare:
a) personalități cu recunoaștere națională sau internațională care și-au pus amprenta asupra dezvoltării și a imaginii comunei Tinca sau a României;
b) personalități care, prin realizările lor deosebite, au făcut cunoscut numele comunei Tinca, în țară și/sau străinătate;
c) persoane care, prin acțiunile lor, au preîntâmpinat producerea de evenimente deosebit de grave, sau prin sacrificiul lor au salvat viețile concetățenilor lor, în comuna Tinca sau în lume;
d) persoane care, prin acțiunile lor dezinteresate (donații, acțiuni umanitare, etc.), au produs o îmbunătățire simțitoare a condițiilor de viață ale locuitorilor comunei Tinca;
e) unor foști deținuți politic sau veterani de război care prin activitatea lor ulterioară au adus un aport la realizarea unei imagini pozitive a comunei Tinca sau a României în lume;
f) unor sportivi care au obținut rezultate deosebite în competiții sportive naționale și internaționale;
g) oricărei persoane care s-a remarcat în mod deosebit, în orice domeniu de activitate, iar acțiunile sale au dus la promovarea imaginii comunei Tinca sau a României în lume;
h) post-mortem – demnitari, academicieni, profesori, orice alte persoane care au contribuit în mod deosebit la creșterea prestigiului României sau a comunei Tinca.

Capitolul III – Incompatibilități

Art. 6 – (1) Titlul nu poate fi acordat persoanelor care se găsesc în una din următoarele situații:
a) au fost condamnate definitiv pentru săvârșirea de infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care le-ar face incompatibile cu deținerea titlului, cu excepția situației în care a intervenit reabilitarea, amnistia postcondamnatorie sau dezincriminarea faptei;
b) este declarat definitiv că a desfășurat activități de poliție politică.
(2) În cazul în care persoana propusă pentru conferirea titlului face obiectul unor acțiuni pe rolul instanțelor de judecată, în cauze care ar leza imaginea Titlului, cu privire la care există pronunțată o hotărâre definitivă.  

Capitolul IV – Procedura acordării, înmânării și înregistrării Titlului

Art. 7 – Procedura acordării Titlului este următoarea:
(1) Propunerile pentru acordarea titlului de Cetățean de onoare pot fi adresate comunei Tinca sau Consiliului Local al comunei Tinca.
(2) Documentele pentru acordarea distincției vor cuprinde pe lângă înscrisurile reglementate de art. 136 alin. (8) din O.U.G. nr. 57/2019 privind Codul administrativ, cu modificările și completările ulterioare, cel puțin următoarele înscrisuri:
a) referat referitor la meritele celui propus a i se acorda titlul de ”cetățean de onoare” (similar laudatio), în original, întocmit de persoanele care au formulat propunerea;
b) alte documente/înscrisuri care susțin propunerea;
c) declarația persoanei propuse că a luat la cunoștință despre intenția acordării titlului și a faptului că este de acord, însoțită de o copie după documentul de identitate al candidatului la titlu;
d) copii după diplome, titluri științifice, documente de recunoaștere a unor merite deosebite în domeniile în care și-a desfășurat activitatea.
(3) Propunerile de hotărâre inițiate se dezbat în plenul Consiliului Local al comunei Tinca, în ședință publică, ordinară sau extraordinară, după caz;
(4) Acordarea titlului se face prin hotărârea Consiliului Local adoptată conform prevederilor Codului administrativ;
(5) Decernarea titlului se face de către Primarul comunei Tinca, de regulă, în cadru festiv.

	Art. 8 – Metodologia înmânării Titlului este următoarea:
a) este invitată persoana candidată, moștenitorii acesteia, dacă titlul se acordă post-mortem, inițiatorul, publicul;
b) persoana care a făcut propunerea sau un delegat al acestuia prezintă referat referitor la meritele celui propus a i se acorda titlul;
c) Primarul comunei Tinca înmânează diploma de ”Cetățean de Onoare al comunei Tinca” și o plachetă ori un însemn realizat în acest scop;
d) ia cuvântul persoana laureată sau reprezentantul acesteia ori persoanele care doresc să sublinieze meritele persoanei laureate.

Art. 9 – Procedura înregistrării este următoarea:
a) titlul acordat se înregistrează, în ordinea acordării, într-un Registru special, păstrat de secretarul general al comunei Tinca;
b) în cazul retragerii Titlului acesta va figura radiat.
Art. 10 – (1) Prin grija secretarului general al comunei, în termen de 30 de zile de la data adoptării hotărârii pentru conferirea Titlului, se întocmește dosarul cetățeanului de onoare care cuprinde următoarele documente:
a) hotărârea Consiliului Local pentru conferirea Titlului;
b) fotocopia de pe actul de identitate, iar în cazul conferirii post-mortem a Titlului, fotocopia certificatului de deces;
c) referatul referitor la meritele celui propus a i se acorda titlul de ”cetățean de onoare”.
           (2) Hotărârea prevăzută la alin. (1) lit. a) se comunică celui căruia i s-a acordat titlul, dacă este în viață, dacă nu se comunică moștenitorilor acestuia, în termenul prevăzut de Codul administrativ.
	Capitolul V Drepturi dobândite de deținătorii Titlului
	Art. 11 – Titlul de Cetățean de Onoare al comunei Tinca conferă persoanei care l-a primit următoarele drepturi:
a) înscrierea în Cartea de Onoare a comunei Tinca;
b) dreptul de a lua cuvântul în ședințele Consiliului Local al comunei Tinca la dezbaterea materialelor care privesc întreaga comunitate;
c) dreptul de a participa la toate manifestările desfășurate sub patronajul Consiliului Local al comunei Tinca sau în care acesta este co-organizator;
d) atribuirea numelui său ca denumire a unei străzi, piețe sau entități publice de interes local și pentru care Consiliului Local îi revine această atribuție de a stabili denumirea, potrivit legii;
e) dreptul de a i se acorda, la cerere, scutire de unele taxe și impozite locale astfel: impozitul pentru o clădire, de regulă cea de domiciliu (dacă aceasta se regăsește pe raza comunei Tinca) și terenul aferent acesteia, precum și taxa pentru un mijloc de transport (dacă deține mai multe, persoana în cauză optează pentru care mijloc de transport să i se acorde scutirea).   

Art. 12 – Drepturile prevăzute la art. 11 încetează în următoarele situații:
a) decesul titularului;
b) retragerea Titlului.



Capitolul VI – Retragerea Titlului

		Art. 13 – Persoanele care au primit Titlul de ”Cetățean de Onoare al comunei Tinca” pot pierde acest Titlu în următoarele situații:
a) atunci când ulterior decernării, apar incompatibilitățile prevăzute la art. 6;
b) atunci când persoana laureată produce prejudicii de imagine sau de altă natură comunei Tinca, locuitorilor săi sau țării.
	Art. 14 – Retragerea Titlului se face prin hotărârea Consiliul Local al comunei Tinca, după următoarea metodologie:
a) este sesizat Consiliul Local de către persoanele menționate la art. 1;
b) se dezbate cazul în comisiile de specialitate și se redactează rapoartele de avizare;
c) se pune în aplicare procedura similară stabilită la art. 8 pentru dezbaterea candidaturii;
d) deținătorul Titlului care intră sub incidența prevederilor prezentului articol este invitat la ședința Consiliului Local, iar dacă este prezent, i se acordă cuvântul, la solicitarea sa;
e) în caz de neparticipare, hotărârea Consiliului Local privind retragerea Titlului urmează să i se comunice în termen legal;
f) radierea din registrul prevăzut la art. 9 lit. a), precum și din formele de publicitate, se face numai după îndeplinirea procedurii privind retragerea Titlului.
Art. 15 – Pe durata dintre data rămânerii definitive și irevocabile a hotărârii prevăzute la art. 6 și cea a adoptării hotărârii prevăzute la art. 14, se suspendă exercițiul drepturilor prevăzute la art. 11.	   
Capitolul VII – Îndatoriri ale Cetățenilor de Onoare

   Art. 16 – Cetățenii de Onoare au datoria de a promova imaginea comunei Tinca și a țării pe plan național și internațional. 

Capitolul VIII – Dispoziții finale

	         Art. 17 – Cheltuielle pentru confecționarea simbolurilor prevăzute la art. 8 lit. c) se suportă din bugetul local al comunei Tinca.
		Art. 18 – Lista cuprinzând Cetățenii de Onoare ai comunei Tinca se publică și în format electronic pe site-ul comunei: www.comuna-tinca.ro . 

  
